Det franskproducerede Exocet missil blev brugt af Argentina i Falklandskrigen (blandt andet ved sænkningen af HMS Sheffield), og da Irak (ved et uheld) engagerede den amerikanske fregat USS Stark i den Persiske Bugt under Iran-Irak-krigen. De argentinske piloter, der angreb HMS Sheffield, benyttede sig også af "sea skimming" med deres Super Étendard-jagere og steg kun et kort øjeblik for at bekræfte målets position med deres radarer, før de igen gik ned under radarhorisonten og affyrede deres missiler.